b'\n_START_ARTICLE_\nEl\xc3\xa9ni Kara\xe1\xb8\xafndrou\n_START_PARAGRAPH_\nEl\xc3\xa9ni Kara\xe1\xb8\xafndrou (kreik. \xce\x95\xce\xbb\xce\xad\xce\xbd\xce\xb7 \xce\x9a\xce\xb1\xcf\x81\xce\xb1\xce\x90\xce\xbd\xce\xb4\xcf\x81\xce\xbf\xcf\x85, s. 25. marraskuuta 1939 Te\xc3\xadchio, Fokis, Kreikka) on kreikkalainen s\xc3\xa4velt\xc3\xa4j\xc3\xa4, joka on parhaiten tunnettu elokuvas\xc3\xa4velmist\xc3\xa4\xc3\xa4n erityisesti The\xc3\xb3 Angel\xc3\xb3pouloksen elokuviin._NEWLINE_Kara\xe1\xb8\xafndrou opiskeli nuoruudessaan musiikin teoriaa ja pianonsoittoa Kreikkalaisessa konservatoriossa (Ellinik\xc3\xb3 Ode\xc3\xado), kuten k\xc3\xa4vi my\xc3\xb6s historian ja arkeologian kursseja yliopistossa. Kreikan sotilasjuntan aikaan vuosina 1967\xe2\x80\x931974 h\xc3\xa4n asui Pariisissa, jossa opiskeli etnomusikologiaa ja orkesterinjohtoa. T\xc3\xa4ll\xc3\xb6in h\xc3\xa4n aloitti s\xc3\xa4vellysty\xc3\xb6ns\xc3\xa4._NEWLINE_Kara\xe1\xb8\xafndroun ensimm\xc3\xa4inen soundtrack-albuminsa Christof\xc3\xb3ros Cristof\xc3\xadksen elokuvasta Peripl\xc3\xa1nisi ilmestyi vuonna 1979. Vuonna 1982 h\xc3\xa4net palkittiin Thessalonikin kansainv\xc3\xa4lisill\xc3\xa4 elokuvafestivaaleilla, ja sai huomiota The\xc3\xb3 Angel\xc3\xb3poulokselta, tuomariston puheenjohtajalta. T\xc3\xa4ll\xc3\xb6in my\xc3\xb6s heid\xc3\xa4n vuosia kest\xc3\xa4nyt yhteisty\xc3\xb6ns\xc3\xa4 alkoi._NEWLINE_Kara\xe1\xb8\xafndrou on hyvin tuottelias. Vuoteen 2008 menness\xc3\xa4 h\xc3\xa4n oli s\xc3\xa4velt\xc3\xa4nyt musiikin 18 kokoillanelokuvaan, 35 n\xc3\xa4ytelm\xc3\xa4\xc3\xa4n ja teatteriproduktioon ja 11 televisiosarjaan ja -elokuvaan. Vuonna 1992 h\xc3\xa4n sai Premio Fellini -palkinnon. Monet elokuvien kappaleista ovat nousseet suosituiksi, kuten \xe2\x80\x9dThe Weeping Meadow\xe2\x80\x9d, \xe2\x80\x9dTax\xc3\xaddi sta K\xc3\xbdthira\xe2\x80\x9d, \xe2\x80\x9dTo vals tou g\xc3\xa1mou\xe2\x80\x9d ja \xe2\x80\x9dRosa\xe2\x80\x99s Aria\xe2\x80\x9d, viimeinen varsinkin Mar\xc3\xada Faranto\xc3\xbarin tulkitsemana.'